Frygt for storbrand på eternitgrunden

Der var kort efter middag fredag frygt for en større brand på den gamle eternitfabrik i Aalborg. Men storbrands-alarmen blev hurtigt afblæst. Der blev sendt tre slukningskøretøjer til eternitgrunden på en melding om, at der var opstået brand. Det så også på et tidspunkt alvorligt ud, men branden var hurtigt slukket. Ifølge nordjyllands Politi var branden opstået under nedbrydning af den gamle eternitfabrik.